בן מלכה

בן מלכה (נולד ב-6 בדצמבר 1989) הוא כדורגלן ישראלי המשחק במכבי נווה שאנן בעמדת הקשר.

קריירה
מלכה גדל בחיפה ושיחק במחלקות הנוער של מועדון הכדורגל נווה יוסף. עם סיום גיל הנוער חתם בהפועל כפר סבא מהליגה הלאומית. אחרי שלוש שנים במועדון, בהן רשם 55 הופעות ליגה וכבש ארבעה שערים, חתם בקיץ 2011 בקבוצת הפועל רמת השרון מליגת העל, במדיה שיחק עונה אחת וערך 26 הופעות, בהן שער ליגה אחד. בקיץ 2012 חתם בהפועל רעננה מהליגה הלאומית, ועמה העפיל לליגת העל. לאחר חצי עונה בליגת העל, בפברואר 2014 חתם מלכה עד תום העונה בקבוצת מכבי נתניה, וסייע גם לה להעפיל לליגת העל לאחר שערך 13 הופעות במדיה וכבש שער אחד.

בתחילת עונת  החל מלכה להתאמן בבית"ר ירושלים, ובחלון ההעברות של ינואר 2015 חתם רשמית במועדון עד לתום העונה. ב-10 בינואר ערך את הופעת הבכורה שלו במדי הקבוצה, כשעלה כמחליף במשחק מול מול מ.ס. אשדוד שהסתיים בתיקו 3-3. בסך הכל ערך מלכה שלוש הופעות במדי בית"ר ירושלים, ובתום העונה שוחרר מהמועדון.

ב-1 ביולי 2015 חתם מלכה בהפועל פתח תקווה, לאחר שירדה לליגה הלאומית. לאחר עונה אחת עבר לשחק במכבי הרצליה.

בקיץ 2017 חתם בהפועל אכסאל מליגה א' ועלה איתה לליגה הלאומית. ב-5 בפברואר 2019 חתם בהפועל אשקלון.

ב-25 ביוני 2019 מלכה חתם בהפועל אום אל-פחם. ב-27 באוגוסט 2019 שוחרר מהפועל אום אל פחם וחתם בהפועל בקה אל גרבייה בה שיחק שני משחקים בלבד עד שעזב להפועל כפר כנא, במדיה שיחק עד ינואר 2020 ושוחרר לבקשתו בגלל קיצוץ כספי שהתרחש בקבוצה. 

ב-22 בינואר 2020 מלכה חתם בעירוני קריית אתא.

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני הפועל כפר סבא
כדורגלני הפועל רמת השרון
כדורגלני הפועל רעננה
כדורגלני מכבי נתניה
כדורגלני בית"ר ירושלים
כדורגלני הפועל פתח תקווה
כדורגלני מכבי הרצליה
כדורגלני הפועל אכסאל
כדורגלני הפועל אשקלון
כדורגלני הפועל אום אל-פחם
כדורגלני מכבי עירוני קריית אתא
חיפה: כדורגלנים
ישראלים שנולדו ב-1989